गुबुन फार्से साननैसो सिगां अनजालि प्रभा दैमारीआ बिपिएफ दोलोआव हाबहैनानै बिपिएफ दोलोआव जेबो जौगाथायनि बाथ्रा फैया होननानै बुंनायजों लोगोसे प्रमद बर’आ अनजालि प्रभा दैमारीखौ जेबो सुस्रानाय थुलुनसि बिलाइ नङा होननानैबो गोख्रों रावजों बुंथियो। अनजालि प्रभा दैमारीआ सानसेयावनो बिपिएफ दोलोनि जाख्ल’नाय, गाज्रि खुंथायखौ फोजोबनो हाया होननानै बुङो प्रमद बर’आ । ओजों बिजेपि दोलोजों बिपिएफ दोलोआ लोगो दं होननानै फोरमायनानै प्रमद बर’आ रायजो सोरखारनि मन्थ्रि चन्दन ब्रह्मनि थोंजों हेंथानि थाखायनो बर’ कसारी अट’नमास वेलफेयर काउन्सिला दाफुं जायाखै होननानै गोख्रों अजद दैखाङो।